રાજકોટ તા. ૧૦: નવા થોરાળા વિસ્તારમાં રહેતો મુળ ઉત્તરપ્રદેશનો સુનિલ રાજકુમાર અથરીયા (ઉ.૨૫) નામનો યુવાન ગત ૫મીએ ગૂમ થયો હતો. આ યુવાનની પરમ દિવસે સાંજે મીરા ઉદ્યોગનનગરના મહાદેવના મંદિર પાસેના નાલામાંથી કોહવાયેલી લાશ મળી આવવાની સાથે ચોંકાવનારી મર્ડર મિસ્ટ્રી પણ સામે આવી હતી. સુનિલને તેના જ ઓરમાન ભાઇ અજયએ પોતાની ભાભી એટલે કે સુનિલની પત્નિ મમતા સાથે મળી મોતને ઘાટ ઉતારી દીધાનું ખુલ્યું હતું. સુનિલને મુંગો દઇ મારી નાંખ્યાનું દિયર-ભોજાઇએ કહ્યું હતું. પણ પોસ્ટમોર્ટમ રિપોર્ટમાં માથા પાછળ બોથડ પદાર્થનો ઘા થયાનું ખુલતાં વિશેષ પુછતાછમાં અજયએ એવી કબુલાત આપી છે કે સુનિલને નાલામાં ફેંકયો ત્યારે પણ તેના શ્વાસ ચાલુ હોઇ માથામાં પાણકો મારી પતાવી દીધો હતો.